Kaohsiung

Ang Kaohsiung (; Tsinong Mandarin: , Wade–Giles: Kao¹-hsiung²; Hokkien POJ: Ko-hiông; Hakka PFS: Kô-hiùng; mga dating pangalan: Takao, Takow, Takau) ay isang pambaybaying-dagat na lungsod sa katimugang Taiwan. Opisyal na natatanging munisipalidad ito na may lawak na  at umaabot mula sa pambaybaying-dagat na sentrong urbano hanggang sa rural na Bulubundukin ng Yushan. Magmula noong 2018, mayroon itong populasyon na 2.77 milyong katao, at ito ang pangatlong pinakamataong dibisyong pampangasiwaan at pangalawang pinakamalaking metropolis sa Taiwan.

Mula nang itinatag ito noong ika-17 dantaon, lumago ang Kaohsiung mula sa isang maliit na nayong nangangalakal sa isang sentrong pampolitika at ekonomiko ng katimugang Taiwan, na may pangunahing mga industriya tulad ng pagmamanupaktura, paggawa ng asero, pagdadalisay ng langis, pagbibiyahe ng kargada at paggawa ng barko. Iniuuri ito ng GaWC bilang 'High Sufficiency'na may ilan sa pinakatanyag na mga impraestruktura sa Taiwan. Ang Pantalan ng Kaohsiung ay ang pinakamalaki at pinaka-abalang daungan sa Taiwan habang ang Paliparang Pandaigdig ng Kaohsiung ay ang ikalawang pinaka-abalang paliparan ayon sa bilang ng mga pasahero. Nakadugtong ang lungsod sa ibang mga pangunahing lungsod sa pamamagitan ng pangmatulin at pangkaraniwang riles, gayon din ang ilang pambansang mga mabilisang daanan. Tahanan din ito ng punong himpilan ng plota ng Hukbong Dagat ng Republika ng Tsina at ng akademyang pandagat nito. Ang maraming mga gawang pampubliko tulad ng Pier-2 Art Center, National Kaohsiung Center for the Arts at Kaohsiung Music Center ay nilayon sa lumalagong mga industriya ng turismo at kultura ng lungsod.

Demograpiya

Magmula noong Disyembre 2018, ang lungsod ng Kaohsiung ay may populasyon na 2,773,533 katao, at ito ang pangatlong pinakamalaking lungsod kasunod ng Taipei at Taichung, at ang kapal ng populasyon na 939.59 katao sa bawat kilometro kuwadrado. Sa mismong lungsod, pinakamataong distrito ang Distrito ng Fongshan na may 359,519 katao, habang maypinakamakapal na populasyon naman ang Distrito ng Xinxing na may densidad na 25,820 katao sa bawat kilometro kuwadrado.

Mga kambal at kapatid na lungsod
Magkakambal ang Kaohsiung sa mga sumusunod na lungsod.

 Brisbane, Australya
 Lungsod ng Belize, Belize
 Barranquilla, Colombia
 Cartago, Costa Rica
 Surabaya ng Silangang Java, Indonesya
 Hachiōji, Tokyo, Hapon
 Matsumoto, Nagano, Hapon
 Kumamoto, Kumamoto, Hapon
 Blantyre, Malawi
 George Town, Penang, Malaysia
 Malé, Maldibas
 Lungsod ng Panama, Panama
 Lungsod ng Cebu ng Gitnang Kabisayaan, Pilipinas Durban, Timog Aprika
 Busan, Timog Korea
 Colorado Springs, Colorado, Estados Unidos
 Honolulu, Hawaii, Estados Unidos
 Knoxville, Tennessee, Estados Unidos
 Little Rock, Arkansas, Estados Unidos
 Macon, Georgia, Estados Unidos
 Miami, Florida, Estados Unidos Mobile, Alabama, Estados Unidos
 Pensacola, Florida, Estados Unidos
 Plains, Georgia, Estados Unidos
 Portland, Oregon, Estados Unidos
 San Antonio, Texas, Estados Unidos
 Seattle, Washington, Estados Unidos
 Tulsa, Oklahoma, Estados Unidos
 Da Nang, Vietnam

Tingnan din
 Mga paghahating pampangasiwaan ng Taiwan
 Talaan ng mga lungsod sa Taiwan

 Galerya 

Mga sanggunian

Mga kawing panlabas



Opisyal na websayt ng Lungsod ng Kaohsiung 
Opisyal na websayt ng Lungsod ng Kaohsiung 
Wikitravel - Kaohsiung 

Kategorya:Mga lungsod sa Taiwan